# Αντίδραση (μουσικό σχήμα)

### Από τη Βικιπαίδεια, την ελεύθερη εγκυκλοπαίδεια

Οι Αντίδραση είναι ελληνικό punk/hardcore/thrash metal συγκρότημα που δημιουργήθηκε το 1985.

## [Επεξεργασία] Βιογραφία

Το συγκρότημα Αντίδραση δημιουργήθηκε τον Δεκέμβριο του 1985. Η πρώτη τους συναυλία έγινε σε ένα σχολείο υπό κατάληψη. Συνέχισαν να κάνουν συναυλίες σε σχολεία και φεστιβάλ και το Μάρτιο του 1987 κατάφεραν να κυκλοφορήσουν το πρώτο τους demo με τίτλο Άρρωστος κόσμος. Η κυκλοφορία αυτή περιείχε δέκα τραγούδια και κυκλοφόρησαν μόνο 40 αντίτυπα στο ιστορικό Art Nouveau. Τρεις μήνες αργότερα ένα δεύτερο demo με τον τίτλο Αντίδραση και 19 τραγούδια κυκλοφόρησε στην τότε δυτική Γερμανία σε 500 αντίτυπα τα οποία εξαντλήθηκαν. Αμέσως μετά κυκλοφόρησε ένα τρίτο demo split αυτή τη φορά μαζί με τους Stress. Τότε έγιναν επαφές με δισκογραφικές έτσι ώστε να βγει ένα 7" ΕP κάτι που έγινε τον Ιούνιο του 1989 από την Wipeout Records σε μια περιορισμένη έκδοση 580 αντιτύπων τα οποία εξαντλήθηκαν αμέσως. Ήταν ο πρώτος hardcore δίσκος που κυκλοφόρησε στην Ελλάδα μιας και ως τότε τα περισσότερα συγκροτήματα της σκηνής έπαιζαν καθαρό punk. Την άνοιξη του 1990 μπήκαν στο στούντιο ηχογραφώντας καινούργια τραγούδια για το πρώτο τους LP Κατάσταση κινδύνου το οποίο κυκλοφόρησε το καλοκαίρι του ίδιου έτους. Μετά από αρκετές συναυλίες, το φθινόπωρο του 1991 κυκλοφόρησε το δεύτερό τους LP/CD με τίτλο Ενάντια, ενώ το 1996 κυκλοφόρησε η τελευταία τους δουλειά σε βινύλιο, το single E.

Από τότε οι δρόμοι τους χώρισαν και ο κιθαρίστας τους Σπύρος έκανε 2 σόλο δουλειές με το προσωπικό του project κάτω από το όνομα Ε κυκλοφορώντας 2 πειραματικά tribal-ambient cd στην γερμανική ανεξάρτητη Interzone records.

Το 2004 ξανασυναντήθηκαν μουσικά και άρχισαν πάλι πρόβες. Αρχές του 2006 κυκλοφόρησαν μόνοι τους ως ανεξάρτητη παραγωγή το CD Παντού και πουθενά το οποίο περιέχει 11 τραγούδια στο γνωστό metalcore στυλ τους ανάμεσα στα οποία και μια μπαλάντα.

## [Επεξεργασία] Εξωτερικοί σύνδεσμοι

- Επίσημη ιστοσελίδα
- Επίσημη σελίδα των Αντίδραση στο Myspace

Ανακτήθηκε από "http://el.wikipedia.org../../../%CE%B1/%CE%BD/%CF%84/%CE%91%CE%BD%CF%84%CE%AF%CE%B4%CF%81%CE%B1%CF%83%CE%B7_%28%CE%BC%CE%BF%CF%85%CF%83%CE%B9%CE%BA%CF%8C_%CF%83%CF%87%CE%AE%CE%BC%CE%B1%29.html"

Κατηγορία: Ελληνικά μουσικά συγκροτήματα

##### Views

- Άρθρο
- Συζήτηση
- Τελευταία έκδοση

##### Αναζήτηση